**VËREJTJET E PËRGJITHSHME PËR PARAQITJEN E APLIKACIONIT ELEKTORAL**

**PËR ZGJEDHJEN E ANËTARËVE TË KËSHILLAVE NACIONAL PËRMES KUVENDIT ELEKTORAL**

Në zgjedhjet përmes kuvendit elektoral për anëtarët e Këshillit Nacional të Pakicës Nacioanle Shqiptare zgjidhen 15 anëtarë.

Secili pjesëtar i pakicës kombëtare shqiptare i cili dëshiron të bëhet elektor duhet të regjistrohet në listën e veçantë të votuesve të pakicës kombëtare shqiptare dhe të dorëzojë mbështetjen me shkrim të të paktën 20 pjesëtarëve të pakicës kombëtare shqiptare të cilët janë regjistruar gjithashtu në listën e veçantë të votuesve të pakicës kombëtare shqiptare.

**Procedura fillon me dorëzimin e aplikimit elektoral dhe dokumentacionit të mëposhtëm në Ministrinë për të Drejtat e Njeriut dhe të Pakicave dhe Dialog Shoqëror:**

1. **Aplikimi elektoral parashtrohet në:**

**1) formën e shkruar dhe**

**2)** **formën elektronike (tabelën në Excel) dorëzohet në CD apo DVD.**

Së bashku me aplikimin elektoral është e nevojshme të bashkëngjitni edhe kartën e identitetit të skanuar të kandidatit për elektor.

1. **Deklaratat e vërtetuara të zgjedhësve që mbështesin kandidaturën për elektor**

**Dorëzohen në Formularin për mbledhjen e nënshkrimeve të zgjedhësve që mbështesin elektorët**, i cili është i përcaktuar me Rregulloren për formën dhe përmbajtjen e formularit për mbledhjen e nënshkrimeve të zgjedhësve që mbështesin elektorët (“Gazeta Zyrtare e RS”, nr. 72/14 dhe 61/18)

Vetë aplikanti kopjon formularin e kësaj deklarate në numrin e nevojshëm të kopjeve.

Formulari mund të plotësohet në mënyrë elektronike (në kompjuter) ose të printohet dhe të plotësohet me dorë. *Shënimi i veçantë për plotësimin elektronik: nuk lejohet fshirja/ndryshimi i të dhënave dhe fushave të detyrueshme të cilat i përmban ky formular.*

Deklarata e votuesit se mbështet kandidatin për elektor vuloset te noteri publik, dhe në ato qytete dhe komuna në të cilat nuk janë emëruar noterët publikë, te gjykata themelore, njësia gjyqësore ose zyra e pranimit të gjykatës themelore, përkatësisht në administratën e qytetit ose të komunës.

**Vërtetimi i i nënshkrimit nuk i nënshtrohet tarifave.**

Deklaratat e vërtetuara të zgjedhësve duhet të renditen sipas renditjes, përkatësisht numrit të zgjedhësve në listën e zgjedhësve që mbështesin kandidaturën për elektor (e cila dorëzohet në formë të shkruar dhe elektronike).

1. **Lista e zgjedhësve që mbështesin kandidimin për elektor**

Lista e zgjedhësve që mbështesin kandidaturën për elektor i dorëzohet:

**1) në formë të shkruar dhe**

**2) në formë elektronike (dorëzohet e regjistruar në CD ose DVD)**

Lista e zgjedhësve që mbështesin kandidaturën për elektor duhet të dorëzohet **domosdosmërisht** (së bashku me aplikimin elektoral dhe numrin e kërkuar të deklaratave të vërtetuara të zgjedhësve se mbështesin kandidaturën për elektor) në formë të shkruar, të shtypur dhe të nënshkruar nga personi që paraqet aplikimin elektoral. Gjithashtu, duhet që të dorëzohet në formë elektronike - e plotësuar në një tabelë në Excel dhe i regjistruar në një CD ose DVD. **Lista e zgjedhësve në formë të shkruar dhe elektronike duhet të jetë identike në raport me numrin e përgjithshëm dhe renditjen e zgjedhësve.**

**Vërejtje e rëndësishme**

Kur plotësoni fajlin në Excel:

1) Plotësoni tabelën Excel të quajtur **lista e zgjedhësve që mbështesin kandidaturën për elektor** me të gjitha të dhënat e kërkuara.

2) Mos e ndryshoni renditjen e kolonave në tabelë

3) Fushën në të cilën është shënohet Nr. Personal i Identifikimit formatoni në një fushë teksti, në mënyrë që të mos fshihet zeroja e parë dhe sigurohuni që Nr. Personal i Identifikimit të ketë 13 shifra.

***Afati për dorëzimin e regjistrimeve elektorale është 7 prill i vitit 2023***

**Regjistrimi elektoral i dorëzohet në mënyrë të drejtpërdrejtë** Ministrisë së të drejtave të njeriut dhe pakicave kombëtare dhe të dialogut shoqëror, Pallati i Serbisë, Bulevardi Mihajlo Pupin 2, hyrja lindore (salla 555 në katin e pestë)

**Paraqitja e aplikimit elektoral duhet të paralajmrohet një ditë më parë deri në orën 15:00, përmes e-mail në adresën**: izborinsnm@minljmpdd.gov.rs.

Regjistrimi elektoral mund të dorëzohet çdo ditë pune, në periudhën nga ora 9.00 deri në 15.00, me përjashtim të ditës së fundit të dorëzimit të regjistrimit elektoral, kur mund të dorëzohet deri në mesnatë (24.00).

Në raste të veçanta, regjistrimi elektoral mund të dorëzohet edhe gjatë fundjavës, dhe në atë rast regjistrimi paralajmërohet të premten deri në orën 15.00, dhe kohën e dorëzimit do të caktojë Ministria. Gjatë caktimit të kohës së dorëzimit të regjistrimit elektoral respektohet detyrimisht radha e regjistrimit.

Aplikimin elektoral e paraqet kandidati për elektor ose personi i autorizuar prej tij.

Ministria do t’ua dërgojë thirrjen me shkrim për pjesëmarrjen në zgjedhjet për anëtarët e Këshillit kombëtar të pakicës kombëtare shqiptare përmes kuvendit elektoral të gjithë elektorëve regjistrimi elektoral i të cilëve është konfirmuar.

**Për të gjitha pyetjet shtesë kontaktoni Ministrinë e të drejtave të njeriut dhe pakicave kombëtare dhe të dialogut shoqëror** në numrat telefonike: **011/2250 674** dhe **011/2250 680**

 **Të gjithë formularët e nevojshëm për dorëzimin e regjistrimeve elektorale të cilët i dorëzohen Ministrisë janë publikuar dhe mund të shkarkohen në kuadër të tekstit në gjuhën serbe.**